આપણે સૌ સાથે મળીને મતદાન કરવા જઇએ તેવી તમામ જનતાને હ્રદયસ્પર્શી અપીલ કરતાં તેઓ વધુમાં ઉમેરે છે કે, રાષ્ટ્રના વિકાસ માટે દરેક વ્યક્તિએ નિર્ભયતાપૂર્વક નિષ્પક્ષતાથી ખૂબ જ આનંદ-ઉત્સાહ સાથે મતદાનની પવિત્ર ફરજ અદા કરવી જોઇએ અને આજની યુવા પેઢીના ઉજ્જવળ ભવિષ્ય માટે તથા આગામી સમયમાં આપણા દેશને મહાસત્તા તરફ લઇ જવાના ધ્યેય સાથે સૌએ અચૂક મતદાન કરવું જોઇએ તેવી ભારપૂર્વક પૂનઃ અપીલ કરી છે, તેવી જ રીતે ટેકરા ફળીયામાં આશરે ૮૦-૭૫ ની વયે પહોંચેલુ વૃધ્ધ દંપતિ એવા ચંદુભાઇ ભૂરાભાઇ વસાવા અને તેમના ધર્મપત્ની કાશીબેન વસાવા કહે છે કે, વર્ષોથી અમો બન્ને સાથે અચૂક મતદાન કરવા જઇએ છીએ અને આ ચૂંટણીમાં પણ અમે મતદાન કરીને વિશ્વની સૌથી મોટી લોકશાહીને ધબકતી રાખવામાં અમારૂ યોગદાન એક મતદાર તરીકે આપીશું, ત્યારે પ્રત્યેક મતદારે પણ મતદાનમાં અચૂક ભાગ લઇને આપણાં દેશની સૌથી મોટી લોકશાહી શાસન પ્રણાલી હજી વધુ મજબુત બને તેવા સહિયારા પ્રયાસોની તેમણે હિમાયત કરી હતી, તેવી જ રીતે રાજપીપલાના કહાર ફળિયુ – મચ્છી બજારના આશરે ૫૫ વર્ષની વયનાં બજરંગભાઇ ચરણભાઇ કહાર છેલ્લા વીસ વર્ષથી બન્ને પગે અપંગ છે.